2012.gada 15.maijā Noteikumi Nr.334

Rīgā (prot. Nr.27 3.§)

# Grozījumi Ministru kabineta 1999.gada 5.janvāra noteikumos Nr.7 "Infekcijas slimību reģistrācijas kārtība"

Izdoti saskaņā ar

Epidemioloģiskās drošības likuma

10.pantu un 14.panta

pirmās daļas 4.punktu

# 1. Izdarīt Ministru kabineta 1999.gada 5.janvāra noteikumos Nr.7 "Infekcijas slimību reģistrācijas kārtība" (Latvijas Vēstnesis, 1999, 5./6.nr.; 2002, 97.nr.; 2003, 111.nr.; 2004, 66.nr.; 2006, 57.nr.; 2007, 108.nr.; 2008, 100.nr.; 2009, 145.nr.) šādus grozījumus:

1.1. aizstāt 1.2.apakšpunktā vārdus "valsts aģentūra "Latvijas Infektoloģijas centrs" (turpmāk – Latvijas Infektoloģijas centrs)" ar vārdiem "Slimību profilakses un kontroles centrs";

1.2. izteikt 3.punktu šādā redakcijā:

"3. Infekcijas slimību un laboratoriski konstatēto infekcijas slimību izraisītāju uzskaiti saskaņā ar šo noteikumu 2. un 3.pielikumu nodrošina Slimību profilakses un kontroles centrs un tā attiecīgās reģionālās nodaļas epidemiologs.";

1.3. aizstāt noteikumu tekstā un 1.pielikumā:

1.3.1. vārdus "Latvijas Infektoloģijas centrs" (attiecīgā locījumā) ar vārdiem "Slimību profilakses un kontroles centrs" (attiecīgā locījumā);

1.3.2. vārdus "attiecīgais reģions" (attiecīgā locījumā) ar vārdiem "attiecīgā reģionālā nodaļa" (attiecīgā locījumā).

2. Noteikumi stājas spēkā vienlaikus ar likumu "Grozījumi Epidemioloģiskās drošības likumā", kas saistīts ar Slimību profilakses un kontroles centra izveidošanu un Veselības ministrijas un Zemkopības ministrijas padotībā esošo valsts pārvaldes iestāžu reorganizāciju.

Ministru prezidents V.Dombrovskis

Veselības ministre I.Circene